**«Living Next Door to Alice»** er en av de mest kjente sangene fra 1970-tallet. Den ble skrevet av Nicky Chinn og Mike Chapman, og ble opprinnelig utgitt som singel på RAK Records i 1973 med den australske vokaltrioen New World.

Sangen, som forøvrig ikke ble noen stor suksess for New World, ble senere en verdensomspennende slager med det engelske bandet Smokie, som gav ut sin egen versjon som singel i 1976.

Handling
--------

Sangen handler om en ung manns langvarige forelskelse til en kvinne ved navn Alice, som han hadde vært nabo med gjennom 24 år, men som han aldri klarte å fortelle hva han følte for, før hun flyttet ut etter alle disse årene.

Fortelleren i sangen hadde sett en limousine parkert utenfor hjemmet til Alice og begynner å reflektere over barndomsminner, sin vennskap med Alice og hans hjerte brister når hun går inn i limousinen.

Idet han ser bilen kjøre ut av syne, føler han anger over to ting:

* 1) At Alice reiste uten forvarsel
* 2) At han på 24 år aldri benyttet seg av muligheten til å uttrykke sin kjærlighet for henne.

En annen kvinnelig rollefigur i sangen, Sally, var en annen langvarig nabo av mannen. Hun blir introdusert allerede i den første setningen i sangen. I førsteverset ringer Sally og forteller ham om Alices nær forestående avreise. Fortelleren løper bort til vinduet og får til sin forskrekkelse se limousinen som kjørte inn i gårdsplassen til Alice.

I siste verset ringer Sally tilbake, og forteller mannen at han nå må komme over Alice, og fastslår at hun er tilgjengelig. Hun forteller at hun selv hadde hatt følelser for mannen i mange år og hadde ventet 24 år. Men mannen mislykkes i å anerkjenne henne og bestyrker at han «aldri vil venne seg til ikke å bo ved siden av Alice»

New Worlds versjon
------------------

Originalen av sangen ble utgitt på singel av New World i 1973, på RAK Records. Originalversjonen er en blanding av folk og pop. Tross at New Worlds forrige singel «Sister Jane»hadde hatt blitt en suksess for bandet, som havnet på 9.-plass på den britiske singellisten, og på 15.-plass hjemme i Australia, ble det ikke slik med «Living Next Door to Alice». Sangen havnet bare på 23.-plass i Australia, uten listeplasseringer i noen andre land.

Smokies versjon
---------------

I 1976 ga den engelske rockegruppen Smokie sin versjon av «Living Next Door to Alice», også på RAK Records. Smokie fikk en superhit med sangen, som toppet singellistene i flere europeiske land: Norge, Tyskland, Nederland, Sveits og Østerrike, og også i Australia. Hjemme i Storbritannia kom sangen på 5.-plass. I USA kom sangen på 26.-plass på Billboard Hot 100. Smokie hadde gjennom to år hatt suksess med sanger som «If You Think You Know How to Love Me», «Don't Play Your Rock 'n' Roll to Me», «Wild Wild Angels» og «I'll Meet You At Midnight», men ingen av disse var i nærheten av «Living Next Door to Alice». «Living Next Door to Alice» ble Smokies desidert største hit. Låtskriverne Chinn og Chapman produserte også Smokies versjon.

I 1995 ble sangen innspilt og utgitt på nytt på albumet *Celebration*. Denne versjonen hadde en annen besetning med Alan Barton som hovedvokalist.

### Besetning

Dette var de medvirkende musikerne på Smokies singelversjon:

* Chris Norman - vokalist, rytmegitar
* Terry Uttley - bassist, bakgrunnsvokal
* Alan Silson - gitarist, bakgrunnsvokal
* Pete Spencer - trommeslager

### Listeplasseringer

* Australia: 1
* Canada: 17
* Irland: 1
* Nederland: 1
* New Zealand: 7
* Norge: 1
* Polen: 1
* Storbritannia: 5
* Sveits: 1
* Sverige: 3
* USA: 25
* Vest-Tyskland: 1
* Øst-Tyskland: 1
* Østerrike: 1

«Who the Fuck is Alice?»
------------------------

I 1995 gav den nederlandske gruppen Gompie ut en parodi på «Living Next Door to Alice»: «Alice, Who the X is Alice». Denne var ellers veldig lik Smokies versjon av «Living Next Door to Alice» fra 1976, men hver gang at sangen kom til partiet hvor Alice ble nevnt på refrenget, ropte en folkemengde «ALICE? WHO THE FUCK IS ALICE?». Denne parodien ble også en stor hit, og nådde nummer 1 i flere land.

### Listeplasseringer

Listeplasseringer for Gompie-versjonen:

* Belgia (Flanders): 1
* Belgia (Wallonia): 36
* Nederland: 1
* New Zealand: 29
* Norge: 4
* Sveits: 2
* Storbritannia: 17
* Østerrike: 2

### Smokie og Roy Chubby Brown

Som reaksjon på Gompies parodi, spilte Smokie selv inn «Alice, Who the X is Alice»-versjonen, sammen med komikeren Roy Chubby Brown. 
Smokies versjon av «Alice, Who the X is Alice» kom på 3.-plass på den britiske hitlisten, og fikk én fremføring på TV-programmet Top of the Pops.

#### Listeplasseringer

Listeplasseringer for Smokie og Roy 'Chubby' Brown-versjonen:

* Irland: 26
* Storbritannia: 3

Andre coverversjoner
--------------------

* Sammenfallende med Smokies europeiske suksess med «Living Next Door to Alice», utgav den amerikanske country-sangeren Johnny Carver sin egen versjon av sangen på ABC Records. Carvers versjon nådde en 29.-plass på Billboard Hot Country Singles-listen i april 1977.
* En versjon av «Alice, Who the Fuck Is Alice?», ble også innspilt av The Steppers og kom på en annen plass på den australske singlelisten i september 1995.
* Kevin Bloody Wilson spilte inn en versjon med tittelen «Living Next Door to Alan», hvor det berettes om en familie med aboriginer som erverver et hus like ved Alan Bond (en kjent Perth-basert entreprenør) i en luksuriøs forstad til Perth.

### Norske versjoner

Steinar Fjeld, ASA (Asbjørn Krogtoft) og Prima Vera har skrevet norske tekster.

| År | Sangtittel | Albumtittel | Artist | Tekstforfatter | Platetype | Plateselskap og katalognummer |
| --- | --- | --- | --- | --- | --- | --- |
| 1976 | «I 24 år har jeg bodd i samme gård som Anne» | *Septimusikk 2* | Septimus | Steinar Fjeld | LP | Talent TLS 3019 |
| 1977 | «Storholt, Stensen, Stenshjemmet, Sjøbrend åsså'n Hjallis»(parodi) |  | Stein Ingebrigtsen & Store Stå | ASA (Asbjørn Krogtoft) | Single | Talent TS 056 |
| 1977 | «Elvis»(parodi) | *Prima Vera* | Prima Vera | Prima Vera | LP | RCA Victor CL 40 020 |

Jonas Fjeld Band var backingband på Prima Veras versjon, som var en medley av *Smokie*-sangene «Living Next Door to Alice», «If You Think You Know How to Love Me» og «Lay Back in the Arms of Someone».

Referanser
----------

1. ↑  Smokie – Living Next Door to Alice lyrics
2. ↑  Septimus: *Septimusikk 2* (Talent TLS 3019, LP, 1976)
3. 1 2  Se plateetiketten

Kilder
------

* Poparchives.com Arkivert 22. juli 2008 hos Wayback Machine.
* Milesago.com
* norwegiancharts.com
* Whitburn, Joel: «Top Country Songs 1944–2005», 2006
* Whitburn, Joel: «Top Country Songs 1955–2006», 2007

Eksterne lenker
---------------

* (en) *Living Next Door to Alice* på MusicBrainz Rediger på Wikidata


|  |  |  |
| --- | --- | --- |
| Forrige mottaker:«Daddy Cool» med Boney M | **Nummer 1 på VG-lista**(Uke 13–24 1977) | Neste mottaker:«Ma Baker» med Boney M |